open-index/open-wikipedia-markdown huggingface dataset:
Jean-François Millet

**Jean-François Millet** (Gruchy, 4. oktobar 1814. - Barbizon, 20. januar 1875.) je bio francuski slikar i grafičar, jedan od najzačajnijih predstavnika realizma i Barbizonske škole.
 
## Život i djelo 
Jean-François Millet rođen je u selu Gruchy, Gréville-Hague (Normandija). 1833. godine uči u ateljeu slikara portreta Paula Delarochea. Dvije godine poslije preselio se u Pariz gdje upoznaje buduće članove Barbizonske škole Constant Troyona, Narcisse Diaz, Charles Jacque i Théodora Rousseau, kao i Honoré Daumiera i Alfred Sensiera.

1849. godine povukao se u Barbizon gdje su nastale mnoge njegove slike. Dok su u njegovim ranim radovima zastupljene su mitološke, žanr-scene i portreti, pod uticajem realizma i Honoré Daumiera  u pejzažno slikarstvo barbizonske škole unosio ljudske likove i naglašavao melankoličnost seoskog života. Prednost je davao prigušenim tamnim i sivim tonovima, na njenogim slikama pretežno vlada melanholično raspoloženje. Na slikama velikog formata stavljao je seljake u prednji plan, u izdvojenim skupinama. To su melankolični, sumorni likovi smekšani večernjim svjetlom, zaokupljeni samima sobom, bez drame ili simbolizma.

Millet je imao veliki uticaj na Vincenta van Gogha. Vincent više puta spominje Milleta i njegova djela u svojim pismima bratu Theu.

1857. godine nastaje jedna od njegovih najpoznatijih slika *Skupljačice klasja*. Slika prikazuje tri žene koje skupljaju zrna pšenice nakon žetve. Iako je na svojim slikama prikazivao težak rad seljaka na njima nema nikakve socijalne kritike.

[mini|lijevo|200px|*Angelus*, 1857.-59., ulje na platnu, 53,3 × 66 cm, [Musée d'Orsay|Muzej d'Orsay, Pariz ]]
Slika *Angelus* ili *Molitva u polju* je često reproducirana u 19. i 20. vijeku. Salvador Dalí je bio fasciniran slikom, u svojoj analizi *O tragičnom mitu Angelus* iznosi tvrdnje da je na slici predstavljen pokop djeteta nad kojim se mole roditelji. X-ray analize na platnu su potvrdile njegove sumnje, na slici se ocrtava geometrijski oblik koji podsjeća na lijes. Međutim, nejasno je da li oblik u stvari predstavlja lijes i da li je Millet promijenio svoju ideju o duhovnom miru tokom slikanja.

## Galerija 

Datoteka:Jean-François Millet (II) 005.jpg|*Pekarka*, 1854., ulje na platnu, 55 × 46&nbsp;cm, Kröller-Müller Museum
Datoteka:Jean-François Millet (II) 013.jpg|*Sijač*, 1850., ulje na platnu, Muzej umjetnosti, Boston
Datoteka:Millet Gleaners.jpg|*Skupljačice klasja*, 1857., ulje na platnu, Muzej d'Orsay, Pariz
Datoteka:Jean-François Millet (II) 007.jpg|*Pastirica*, 1864., ulje na platnu, 81 × 101&nbsp;cm , Muzej d'Orsay, Pariz
Datoteka:Jean-François Millet - The Knitting Lesson.jpg|*Lekcija iz pletenja*, 1869., ulje na platnu, 101.3 x 83.2&nbsp;cm, Saint Louis Art Museum

## Vanjski linkovi 
* Jean-François Millet, Barbizon in France 

Kategorija:Francuski umjetnici
Kategorija:Francuski slikari
Kategorija:Slikari realizma
Kategorija:Rođeni 1814.
Kategorija:Umrli 1875.
Anglosaksonci

**Anglosaksonci** su germanska plemena (Angli, Sasi, Juti) koja su u V i VI vijeku prodrla u Britaniju i naselila se u njoj.

Anglosasoncima se zovu i pripadnici naroda koji je u Engleskoj, prije normanskog osvajanja, nastao stapanjem keltskih i germanskih, a poslije i skandinavskih (vikinških) etničkih elemenata. Do kraja VIII vijeka, Anglosaksonci su stvorili bogatu kulturu kojoj pripadaju remek-djela draguljarstva, arhiktekture i književnosti. Taj narod vuče porijeklo iz sjeverne Njemačke i južne Danske gdje su bili poznati kao Angli, Sasi i Juti. U III i IV vijeku ta su plemena odselila u različite dijelove Rimskog Carstva, među kojima je Galija, ili današnja Francuska, gdje je njihov uticaj bio vrlo kratkotrajan.

## Kraljevstva 
Anglosaksonci su u Britaniju stigli u V vijeku, tamo su se nastanili i osnovali nekoliko različitih kraljevstava. Od svih novonastalih kraljevstava, Wessex je postao najmoćniji. Naime, među kraljevstvima su se uvijek vodile borbe za prevlast. Najstarija je bila Sjeverna Umbrija koja je dominirala za vrijeme vladavine Edwina (633.). Zatim je red došao na Merciju i vladare Aethelbalda (757.) i Offa (796.) i kao što je već navedeno, zadnji je vlast preuzeo Wessex pod vladarom Alfredom Velikim. Kad su Vikinzi iz Danske napali i zauzeli sjevernu Englesku, Alfred je zaustavio njihov daljnji prodor prema jugu, a Anglosaksonci su ponovo zauzeli sjever u X vijeku.

mini|desno|215px|Alfred Veliki
### Alfred Veliki 
Vladar Wessexa i Mercije, Alfred (849 - 899.) bio je sposoban vojnik koji je odbranio svoje kraljevstvo od Vikinga. Bio je poklonik učenja i obrazovanja, a umjetnost i nauka su cvjetali u vrijeme njegove vladavine. Nije mogao istjerati Vikinge iz sjeverne Englaske, no većina podanika smatrala ga je svojim zaštitnikom. Bio je prvi engleski kralj koji je postao nacionalni simbol.

## Knut Veliki 
Godine 1016. Danci su zavladali cijelom Engleskom na čelu sa popularnim Knutom (o. 995 - 1035.). Knutovi sinovi su naslijedili Englesku, međutim Anglosaksonac Edvard III Ispovjednik (oko 1003 - 1066.) ponovo je zavladao zemljom 1042. godine. On nije imao djece pa je nakon njegove smrti nemirna Engleska bila vrlo ranjiva na normanske nasrtaje.
mini|lijevo|175px|Knut Veliki

### Kultura i arhiktektura 
Središta kulturnog života bili su samostani i kraljevski dvorovi, Alfred Veliki okupljao je oko sebe učenjake i umjetnike, a i sam je preveo mnoge latinske klasike na anglosaksonski ili staroengleski. Anglosaksonske crkve poput crkve u Earls Bartonu, često imaju četvrtaste tornjeve ukrašene kamenim reljefom. Taj uzorak su u tom vremenu, po svemu sudeći, imale drvene građevine koje nisu sačuvane.

### Ukrašeni rukopisi 
Redovnici su bili tvorci vrsnih rukopisa. Jedan redovnik je pisao tekst, dok ga je drugi ilustrirao figurama,poput, naprimjer, Dunstana (svetac proglašen od strane crkve) (oko 909.-988.) koji kleči pred Isusom Kristom, a treći ga je ukrašavao.

## Vremenska tabela 
## Također pogledajte 
* Englezi

Kategorija:Engleska
Kategorija:Germani
Kategorija:Narodi
Administrativna podjela Jemena

Od februara 2004. godine Jemen je podijeljen na dvadeset provincija (arapski *muhafazah*) i jednu općinu. Broj stanovnika svake od njih je naveden u tabeli koja slijedi.
mini|desno|325px|Provincije Jemena
mini|desno|325px|Provincije Jemena (arapska imena)

Provincije (guvernati) se dalje dijele na 333 različita distrikta (*muderiah*), koji se sastoje od 2.210 sub-distrikta, a ovi od 38.284 sela i naselja (podaci iz 2001. godine).

## Historijske podjedinice 
Prije 1990, jedinstvena država Jemen nije postojala. Umjesto nje sjeverni dio je egzistirao kao Sjeverni Jeman (formalni naziv je bio "Arapska Republika Jeman"), a južniji dio se nazivao Južni Jemen (formalni naziv je bio "Narodna Demokratska Republika Jeman"). Ove dvije države su se spojile 1990. godine i načinile državu kakva je danas.

U daljem tekstu su navedene različite administrativne jedinice dvije jemenske države, koje su postojale prije 1990, godine.

### Provincije Južnog Jemena 
desno|280px|Mapa provincija
Po dobivanju nezavisnosti Južni Jemen je podijeljen na šest provincija (guvernata) (arapski ***muhafazat***). Granice provincija su ugrubo pratile prirodne karakteristike terena, a označene su rimskim brojevima.

### Provincije Sjevernog Jemena 
Sve do 1980. Sjeverni Jemen je bio podijeljen na guvernate. Te godine zemlja je bilaa reorganizovana na osam provincija (liwa).

## Reference 
*
Jemen
Futurologija

mini|Moore-ov zakon je primjer proučavanja budućnosti
**Futurologija** u društvenim naukama, je studija sadašnjih trendova radi predviđanja budućeg razvoja. Spekulativni i opisni aspekti futurologije se nalaze u utopističkoj književnosti i naučnoj fantastici, metodologiji oblasti sa korijenom u tehnološkim prognozama, koje su razvijene pred kraj Drugog svjetskog rata, od kojih je djelo američkog inženjera mađarskog porijekla Teodora fon Karmana pod naslovom *Prema novim horizontima* (1947), istaknut primjer.

Futurologija ili *studija budućnosti* se definiše kao predviđanje budućih događaja na osnovu postojećih uslova. Na taj način futurologija nam govori kako današnje promjene (ili njihov izostanak) postaju sutrašnja realnost. Teme i metode uključuju moguće, vjerovatne ili poželjne varijacije ili alternativne transofrmacije socijalnih ili „prirodnih“ fenomena (nezavisnih od ljudskog uticaja). Često je futurologija povezana sa scenarijima budućnosti. Cilj je da se predstavi kako sadašnji uslovi podliježu promjeni u okvirima disciplina kao što su ekonomija, sociologija, historija, inženjerstvo, matematika, psihologija, fizika, biologija, teologija.
Futurologija se često povezuje sa strateškim projekcijama budućeg razvoja, kakve daje recimo CIA. Osim toga, mnogi poznati mislioci su se angažovali u ovoj oblasti – Samuel Huntigton, Francis Fukuyama, Zbignjev Bžežinski. Njihove predikcije su bile različite – od „kraja historije“, do „rata civilizacija“. Dvije stvari razlikuju studije budućnosti od istraživanja kakva se inače sprovode u navedenim disciplinama:

1. istražuju se ne samo vjerovatne, već i moguće ili preferirane budućnosti

2. obično se daje kompletan, „holistički“, pogled na stvarnost baziran na navedenim disciplinama.

Važni osnovni radovi iz futurologije uključuju *Future Shock* (1970) Alvin Toffler-a, *The Coming of Post-Industrial Society* (1973) Daniel Bell-a, *The Fate of the Earth* (1982) Jonathan Schell-a, i *The Green Machines* (1986) Nigel Calder-a.

## Vanjski linkovi 
* Predviđanje Stivena Latulipa

Kategorija:Društvene nauke
Kategorija:Budućnost
Spisak općina u Sloveniji

**Spisak općina u Sloveniji** je lista svih općina u Republici Sloveniji. Na dan 1. januara 2020. godine, Slovenija je imala **212** općina, raspoređenih u **12** statističkih regija.

Općine:
A • 
B • 
C • 
Č • 
D • 
G • 
H • 
I • 
J • 
K • 
L • 
Lj •
M • 
N • 
O • 
P • 
R • 
S • 
Š • 
T • 
V • 
Z • 
Ž

## Također pogledajte
* Statističke regije Slovenije
* Spisak gradova u Sloveniji
* Spisak gradskih općina u Sloveniji
* Spisak naselja u Sloveniji

## Reference 
*
Kategorija:Spiskovi općina u Sloveniji
Kategorija:Administrativna podjela Slovenije
Anhui

**Anhui** (Kineski: 安徽, Ānhuī - kombinacija imena gradova Anćing i Huejdžou) je provincija na istoku Narodne Republike Kine. Površina provincije je 139.400 kvadratnih kilometara, gde je 2009. živjelo 54.692.289 stanovnika. Glavni grad je Hefei. 
mini|Stari grad Sanhe

Kroz Anhui protiču rijeke Jangce i Huej Ho. Na jugozapadu provincije su planine, među kojima je najpoznatija i najviša Huangšan sa 1873 metra visine. Klima u provinciji je između umjerene i suptropske.

Provincija Anhui je formirana u 17. vijeku. Glavne privredne grane su poljoprivreda i eksploatacija i prerada gvozdene rude. Anhui je značajno siromašniji od svojih razvijenih istočnih susjeda, provincija Džeđang i Đangsu.

## Reference 
## Vanjski linkovi 
* Provincija Anhuej

Kategorija:Provincije Kine
Kategorija:Anhui
Fujian

mini|desno|220x220px|Položaj provincije Fuđen
**Fujian** (*Fuđen*) je primorska kineska provincija na jugoistoku zemlje. Fuđen zauzima površinu od 121.400 km2, a u provinciji je 2009. živjelo 44.096.500 stanovnika. Glavni grad je Fudžou. 

Fuđen je jedna od bogatijih kineskih provincija, ali najsiromašnija od onih koje su uz obalu mora. BNP je 2008. iznosio 155 milijarde dolara, što daje 4.320 dolara po glavi stanovnika. 

Zbog planinske prirode i valova migracija iz centralne Kine te asimilacije brojnih stranih etničkih grupa, poput pomorskih trgovaca tokom historije, Fujian je jedno od kulturno i jezički najraznolikijih mjesta u Kini. Lokalni dijalekti mogu postati nerazumljivi unutar 10 kilometara, a regionalne kulture i etnički sastav mogu se također potpuno razlikovati jedni od drugih. 

## Reference 
## Vanjski linkovi 
* http://www.wdl.org/en/item/4448

Kategorija:Provincije Kine
Kategorija:Fujian
Peterov princip

**Peterov (Piterov) princip** označava uvjerenje da će u organizaciji u kojoj napredovanje zavisi od postignuća, uspjeha i zasluge, pripadnici te organizacije na kraju biti unaprijeđeni preko svog nivoa sposobnosti. Princip se obično iskazuje: *zaposlenici teže da se uzdignu do svog nivoa nesposobnosti*. Formalnije rečeno to se može iskazati *zaposlenici teže za unapređenjima sve dok više nisu u stanju kompetentno obavljati posao*. Princip su formulisali dr. Laurence J. Peter i Raymond Hull u svojoj knjizi iz 1969. *The Peter Principle*, humorističnom traktatu koji je također predstavio "korisnu nauku hijerarhiologije".

Peterov korolarij tvrdi da se "svaki položaj vremenom teži ispuniti zaposlenim koji je nesposoban izvršavati svoje dužnosti" tako da "rad obavljaju zaposlenici koji još nisu dostigli svoj nivo nesposobnosti". S tim u vezi se spominje koncept "upravljanja naviše" prema kome podređeni nalaze načina da suptilno "upravljaju" (nesposobnim) nadređenima kako bi ograničili štetu koju oni čine.

Satiričar D. Dolson je u svojoj knjizi *Rule Zero* iz 2007. ustvrdio da ovaj princip zapravo nije primjenjiv jer pretpostavlja da se na višim nivoima organizacije zahtijevaju veće sposobnosti, čemu on suprotstavlja svoj "Dolsonov princip" - "što je viši nivo menadžmenta, posao je lakši".

## Također pogledajte 
* Dunning–Krugerov efekt
* Spisak eponimnih zakona
* Negativna selekcija (politika)
* Parkinsonov zakon
* Puttov zakon
* Softverski Peterov princip
* Sistemantika
* Dilbertov princip

## Reference
## Vanjski linkovi
* https://fullfocus.co/the-peter-principle-and-how-to-avoid-it/

Kategorija:Društvene nauke
Kategorija:Teorija organizacije
Kineziologija

**Kineziologija** je nauka o kretanju. Obuhvata 4 različita područja, prema ciljevima i po metodama rada:

# *kineziološku rekreaciju* - s osnovnim ciljevima usmjerenim na očuvanje zdravlja organizma, socijalizaciju, osmišljavanje slobodnog vremena, postizanja osjećaja zadovoljstva, a bez težnje dostizanja maksimalnih motoričkih postignuća, s posljedičnom takmičarskom ili ekonomskom dobiti
# *kineziterapiju* - dakle sistemsku terapiju tjelesnim vježbanjem ("fizioterapiju"), s ciljem poboljšanja funkcioniranja dijela ili cjelokupnog organizma
# *kineziološku edukaciju* - sistemsko tjelesno vježbanje s ciljem sistemskog poticanja razvoja osnovnih motoričkih znanja i sposobnosti ("tjelesni odgoj" u školi)
# *sport*- težnja dostizanja maksimalnih motoričkih dostignuća, s potencijalnom takmičarskom i/ili ekonomskom dobiti.

Kineziološka psihologija tumači psihičke procese i različite oblike ponašanja djece, mladih i odraslih za vrijeme i nakon provođenja nekog od oblika tjelesne aktivnosti, tj. aktivnosti sa kretanjem.

## Također pogledajte 
* Neurologija

## Reference 
## Vanjski linkovi 
* https://www.keiseruniversity.edu/kinesiology-history-principles-and-more/

Kategorija:Društvene nauke
Kategorija:Sport
Kategorija:Ljudska fiziologija
William Parsons Rosse

mini|344x344px|desno|Wiliam Parsons Rosse.
**William Parsons Rosse** (York, Yorkshire, 17. juni 1800. – 31. oktobar 1867.) bio je irski astronom i plemić. Nosilac je naslova *vitez Reda sv. Patrika*. Otac je astronoma Lawrencea Parsonsa.
Smrću svog oca 1841. godine, naslijedio je naslov earla, postavši 3. earl of Rossea. Prije toga njegov je naslov bio lord Oxmantown.

Bio je jedan od izabranih peera irskih plemića u Domu lordova. U službi je bio kao *lord lieutenant* okruga Uíbh Fhailí (ondašnji Kraljev okrug, ''King's County*), okruga u kojem je imao veliki posjed. Iste je dužnosti imao i njegov sin.

1845. je napravio 72-palčani (183&nbsp;cm) teleskop Leviathan of Parsonstown u mjestu Birru, mjesto kojeg poslije znamo kao Parsonstown u grofoviju Offaly. Teleskop je bio najveći svjetski teleskop sve do ranih godina 20. stoljeća.

Sin mu je objavio otkrića u djelu *Observations of Nebulae and Clusters of Stars Made With the Six-foot and Three-foot Reflectors at Birr Castle From the Year 1848 up to the Year 1878'' u  Scientific Transactions of the Royal Dublin Society Vol. II, 1878.. U njemu je bilo 226 objekata iz Novog općeg kataloga.

## Reference 
## Vanjski linkovi 
* http://www.klima-luft.de/steinicke/ngcic/persons/rosse3.htm

Kategorija:Britanski astronomi
Kategorija:Plemstvo
037 Televizija

**037TV** ili **037 Televizija** je lokalna javna televizija koja emituje program za šire područije grada Bihaća. Sjedište 037 Televizije nalazi se u Bihaću (Adresa: *Krupska bb *, *77000 Bihać*).

## Historija 
037 Televizija je počela sa emitovanjem testnog signala 4. maja 2010. u 16:00h. Televizija je osnovana u sklopu Javnog preduzeća RTV Bihać (kojeg čine Radio Bihać, 037 Televizija i sedmične informativne novine 037Plus).

## Uprava 
Javno preduzeće Radio-televizija Bihać (RTV Bihać) upošljava dvadesetsedam stalno zaposlenih osoba, četiri pripravnika i veći broj volontera. Uposleni su angažirani za rad u  tri redakcije: Radio Bihać, 037 Televizija i sedmični informativni list 037Plus.. Funkciju direktora RTV Bihać obnaša Mirela Poprženović.

## Emitiranje 
**037TV** svakodnevno emituje 4 sata televizijskog programa u vlastitoj produkciji (16:00-20:00h) i 24 sata radijskog programa (Radio Bihać). Signal se emituje u terestrijalnoj mreži a pokriva širi prostor općine Bihać i dostupan je putem sistema lokalnih kablovskih operatora u Unsko-sanskom kantonu. Program uživo se može pratiti i na zvaničnom web portalu www.rtvbihac.ba.

## Emisije 
* *Vijesti*  - pregled novih i aktuelnih vijesti iz Bihaća i regije                        (svaki dan u 18:00h - osim nedjelje)
* *037 DANA* - sedmični pregled aktuelnosti koje su obilježile prethodnu sedmicu           (nedjelja  u 18:00h)
* *BUTIGA*   - razgovor o temama iz sedmičnih informativnih novina 037Plus  (četvrtak u 17:00h)
* *Prvi sat* - kolažna poslijepodnevna emisija (svaki dan u 16h - osim subote i nedjelje) u kojoj učestvuju gosti, kojima se pruža prilika da iznesu problem koji imaju ili afirmiraju dostignuća čiji su akteri. Sastavni dio emisije su prilozi i reportaže novinara o zanimljivim ljudima, njihovim zanimanjima, hobijima, sudbinama. U emisiji se nudi i kontakt s gledateljima. Ova emisija je za veoma kratko vrijeme dostigla zavidnu gledanost i popularnost.      
* *U MEDJUVREMENU* - emisija ležernog karaktera (ponedjeljkom i srijedom  u 17:00h) u kojoj su gosti iz javnog, društvenog, umjetničkog i sportskog života grada  Bihaća. U sklopu emisije se predstavlja njihovo stvaralaštvo. 
* *U moje vrijeme* - tv emisija/vremeplov posvećen istaknutim građanima grada Bihaća       (utorak u 17:00h) 
* *Eko kult* - emisija u kojoj dominiraju teme iz ekologije i zaštite okoliša              (utorak u 18:30h)
* *Dobar život* - emisija o zaštiti zdravlja (svakog trećeg ponedjeljka u mjesecu od 18:30h) u kojoj gostuju medicinski stručnjaci. 
* *Bolji Bihać* - priče o ljudima iz Bihaća (svaki drugi petak od 17:00h)
* *Astro 037* - sedmični horoskop 037 Televizije (subota u 17:30h)
* *Fair play* - emisija u kojoj se rezimiraju sportska događanja proteklog vikenda (ponedeljak u 18:45h)          
* *Music box* - muzička emisija (dominantni sadržaji su domaća muzička ostvarenja)            
* *Drugi zvuk* - muzička emisija (dominantni sadržaji su strana muzička ostvarenja)

## Reference 
## Vanjski linkovi 
*Službena web stranica

Kategorija:TV-stanice osnovane 2010.
Kategorija:Bosanskohercegovačke TV-stanice
Kategorija:Mediji u Bihaću
John Louis Emil Dreyer

mini|John Louis Emil Dreyer.  
**John Louis Emil Dreyer** (13. februar 1852 – 14. septembar 1926) bio je danski-irski astronom.

Rodio se je kao **Johan Ludvig Emil Dreyer** u Kopenhagenu. Otac mu je bio danski ministar rata i mornarice. Školovao se u Kopenhagenu. Godine 1874. u dobi od 22 godine otišao u Irsku, u Birr (ondašnji **Parsonstown**). Radio je kao asistent Lawrenceu Parsonsu, sinu nasljednika lorda Williama Parsonsa koji je sagradio teleskop Leviathan. 

## Reference 
## Vanjski linkovi 
Kategorija:Rođeni 1852.
Kategorija:Umrli 1926.
Kategorija:Astronomi
Kategorija:Danski naučnici
Kategorija:Irski naučnici
Kategorija:Biografije, Kopenhagen
Sport u Jemenu

Najpopularniji **sport u Jemenu** je nogomet. Jemenska nogometna reprezentacija takmiči se u ligama u okviru FIFA i AFC. U zemlji također postoje brojni nogometni klubovi koji se takmiče u nacionalnim ili međunarodnim ligama.

## Planinski sportovi 
Jemenske planine pružaju brojne mogućnosti za sportove na otvorenom, kao što su biciklizam, penjanje, brdski alpinizam, skijanje, planinarenje, kao i izazovna ekstremna penjanja. Međunarodne alpinističke agencije sezonski organizuju alpinističke i planinarske ture na Sarawat planine, te na Jabal Nabi Shu'ayb planinski lanac (čiji vrhovi dostižu visine od 5.000 m).

## Vodeni sportovi 
Jemenska obala i otoci Socotra također pružaju brojne mogućnosti za sportove na vodi, poput surfanja, jedrenja, plivanja i ronjenja. Otok Socotra je poznat kao dom jedne od najboljih lokacija za surfanje u svijetu.

## Tradicionalni sportovi 
Skok preko kamila je sport popularan među plemenima Zaraniq na zapadnoj obali Jemena, na pustinjskoj ravnici uz strane Crveno more. Kamile se poredaju jedna do druge (počinje se sa jednom kamilom, a kako igra odmiče povećava se njihov broj. Sportisti pretrče zaletište do mjesta gdje su postavljene kamile i zatim ih pokušavaju preskočiti. Takmičari treniraju godinama za ova takmičenja. Prije skokova svoje tradicionalne haljine obmotavaju oko struka kako im iste ne bi smetale u dostizanju potrebne brzije i odraza.

## Zaljevski kup 
Najveći sportski događaj održan u zemlji bilo je domaćinstvo Zalivskog kupa nacija, održanog 2010 godine u Adenu i Abjanu, u južnom dijelu zemlje. Jemen se ubrajao u favorite, ali je poražen u prve tri utakmice na turniru.

Jemenski nacionalni tim nikada nije osvojio Azijsko prvenstvo, mada iz ove države porijeklo vode mnogi značajni arapski nogometaši.

## Reference 
Kategorija:Sport u Jemenu
Messier 103

**Messier 103** (**M103** ili **NGC 581**) jest otvoreno zvjezdano jato locirano u sazviježđu Kasiopeja. Prvo otkriće napravio je Pierre Méchain u aprilu 1781.

## Karakteristike 
To je jedno od najudaljenijih otvorenih jata (8000 do 9500 s. g. od Zemlje i prečnika približno 15.000 s. g. M103 sadrži 40-ak zvijezda, iako sama ta zvijezda nije član 172-zvjezdanog clastera. Smješten je u blizini zvijezde Epsilon Kasiopeje. U dvogledu se jato vidi kao magličasti oblačak. Za uočavanje zvijezda potreban je manji teleskop. Teleskop će pokazati da je dominantna zvijezda u jatu Struve 131, dvostruka zvijezda koja ne pripada jatu. U 200 milimetarskom teleskopu vidljivo je oko 20 zvijezda.

## Najbliži NGC/IC objekti 
Sljedeći spisak sadrži deset najbližih NGC/IC objekata.

## Galerija 

Datoteka:Messier_object_103.jpg|M103 (2MASS)

## Također pogledajte 
* Novi opći katalog
* Spisak NGC objekata
* Spisak galaksija

## Bilješke 
*  Bazirano na euklidsku udaljenost.
## Reference 

## Literatura 
*  
*  
*  

## Vanjski linkovi 
### NGC 581 
*  NGC 581 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Kasiopeja (sazviježđe)
Kategorija:Messierov katalog
Kategorija:NGC objekti
Kategorija:Otvorena zvjezdana jata
Kategorija:Astronomski objekti otkriveni 1781.
32. vijek p. n. e.

32. **vijek pre nove ere** bio je vijek koji je trajao od 3200. godine prije nove ere do 3101. godine prije nove ere.
## Događaji
*Nekropola Varna: Najstariji zlatni predmeti na svijetu pronađeni u blizini Varne.
*Drevni Egipat: Najstariji poznati egipatski hijeroglifi, početak ranog dinastičkog perioda.
*Krit: Uspon Minojske civilizacije
*Neolitska naselja sagrađena kraj Skara Braea na Orkneyskim ostrvima blizu Škotske
*Neolitski stanovnici Irske grade 250.000 tona tešku grobnicu Newgrange koja označava prolazak sunca.
*Kurukshetra rat između Pandava i Kaurava u Indiji.
*3102. p.n.e. – Astrološki dokazi ukazuju da je ovo bio datum smrti Krishne u dobi od 125 godina.

## Važne ličnosti
*Narmer, nasljednik Serketa i osnivač Prve dinastije Drevnog Egipta.

## Pronalasci, otkrića i pojave
*13.8. 3114. p.n.e. &mdash; Početak trenutnog Dugog brojanja kalendara Maya.
*3102. p.n.e. &mdash; Godina 0. Kai Yuge počinje.
*oko 3100. p.n.e. je najranija faza izgradnje Stonehengea.

## Reference 
## Vanjski linkovi 

-8
-68
100 najvećih tenisera svih vremena (emisija)

***100 najvećih tenisera svih vremena*** bila je TV-emisija od 5 jednosatnih epizoda, čiji je producent bio *Tennis Channel* i koji ju je prvi i prikazivao u martu 2012. Emisija je prezentirala spisak od 100 najvećih tenisera i teniserki svih vremena, a njeni domaćini (voditelji) bili su Jack Nicklaus, Jerry Rice, Wayne Gretzky, Lisa Leslie i Carl Lewis. Svoje komentare dali su i mnogi poznati nekadašnji teniseri i teniserke, kao Billie Jean King, Björn Borg, Tracy Austin, Pete Sampras i Andre Agassi.

## Spisak 
"Međunarodni skup teniskih stručnjaka" sastavio je spisak od 62 tenisera i 38 teniserki. SAD imaju najviše imena (38), a slijede Australija (17), Francuska (7) i Velika Britanija (6). Četrdeset tri imena dolaze iz Amerikâ, 39 iz Evrope i 18 iz Okeanije.

Napomena: **Podebljanim** slovima napisani su aktivni igrači/igračice (2015).

## Reference 
## Vanjski linkovi 
* Službena stranica 

Kategorija:Tenis
Interakcija čovjek-računar

**Interakcija čovjek-računar** (engl. *Human-computer interaction*, HCI) jest interdisciplinarna oblast koja se bavi proučavanjem interakcije između ljudi i računara, sa ciljem da računare učini prikladnijim i lakšim za korištenje, a da se pri tome koriste kao instrumenti koji poboljšavaju čovjekovu kreativnost i komunikaciju i saradnju između ljudi. Također ponekad se koriste i skraćenice CHI (engl. *Computer human interaction*) i MMI (engl. *Man machine interaction*).

HCI je postala izuzetno važna krajem 20. vijeka pojavom sve jeftinijih, manjih i moćnijih računara.

Interakcija između korisnika i računara pojavljuje se kao korisnički interfejs, koji obuhvata:

*hardver (ulazne i izlazne uređaje) i
*softver.

Oblasti koje su uključene su:

*    Informacione tehnologije
*    Vještačka inteligencija
*    Kognitivne nauke
*    Psihologija
*    Antropologija
*    Estetika
*    Sociologija
*    Ergonomija

U širem kontekstu bavi se i:

*    Metodologijama i procesima za dizajniranje interfejsa
*    Metodama za implementiranje interfejsa
*    Tehnikama za procjenu i poređenje interfejsa
*    Razvijanjem novih interfejsa i tehnika interakcije
*    Razvijanjem deskriptivnih i prediktivnih modela i teorija interakcije

Tehnologija virtualne realnosti omogućava pomak u paradigmi interakcije čovjek-mašina od grafičkog korisničkog interfejsa (GUI) ka korisničkom interfejsu zasnovanom na virtuelnoj realnosti (VRUI), odnosno percepcijskog korisničkog interfejsa (PUI), koji omogućavaju multimodalnu komunikaciju. Najčešći motivi prezentacije u VRUI interfejsu koriste tehnike vizuelizacije, sonifikacije i heptičkog renderovanja, a zadatak percepcijskog interfejsa je da računaru pruži mogućnost ljudskog opažanja.

## Također pogledajte 
* Ergonomija
## Reference 
## Vanjski linkovi 
* https://www.interaction-design.org/literature/topics/human-computer-interaction?srsltid=AfmBOopQapPYvck_6z5g3CipJ-5ptpgL0yZd6GaO9ih4LtF782aoHnRx
Prusi

mini|350px|desno|Baltska plemena oko godine 1200.

**Prusi**  ( ili Prußen; ; latv. Prūši; litv. Prūsai; ), ponekad **Stari Prusi** ili **Baltički Prusi** je grupni naziv za baltska plemena, koja su do srednjeg vijeka živjela između ušća Visle i Njemena. Poznati su od rimskog doba kada su sa Rimljanima trgovali jantarom. Tacit ih spominje pod imenom *Aestui*, a u izvorima iz 9. i 10. vijeka se navode pod imenima *Bruzi*, *Brusi*, *Pruzzi*, *Prusai* i *Prutheni*.

Arheološki nalazi na tom području sugeriraju srodnost njihove kulture sa kulturom Litvanaca i Slavena. Živjeli su u plemenskim zajednicima i manjim naseljima bez čvrstih veza. Njihovu zemlju je u 13. vijeku kao feud dobio njemački Teutenski viteški red (križari); dio od poljskih vladara, dio od rimsko-njemačkog cara Friedricha II. (1226) pod uvjetom da Pruse preobrate na kršćanstvo. Teutonci su godine 1230. počeli osvajati njihovu zemlju. Prusi su 1260. digli ustanak te su se sve do 1283. odupirali osvajačima. Na kraju su pokreni; većina Prusa je tada ubijena, ostatak prisilno pokršten. Zemlju su počeli kolonizirati njemački doseljenici, pa su se Prusi asimilirali i izumrli kao narod.

## Pruski jezik 
Pruski jezik, koji se govorio na području Istočne Pruske, izumro je na kraju 17. vijeka, te ga je u potpunosti zamijenio njemački. Srodan je danas postojećem latvijskom i litavskom jeziku te spada u baltičku porodicu indoevropskih jezika. Poznat je iz nekoliko dokumenata: Elbinškega riječnika, koji spominje 802 riječi, a koji je nastao u 14. vijeku, njegovog prijepisa iz 15. vijeka, rječnika koji je napisao dominikanac Simon Grunau, dva prijevoda katekizma iz 1545. godine i prijevoda Luterovog *Enchiridiona* iz 1561.

## Reference 
## Vanjski linkovi 
* Opća enciklopedija JLZ, VI, Nih-Raš, 666-667, Zagreb (1980)

## Vanjski linkovi 
* M. Gimbutas, Knjiga o Baltima (s kartama) 
* Sjeverozapadna Prusija
* Prūsa, događaji u Pruskoj historiji
* Litvanska mapa Stare Prusije: https://web.archive.org/web/20060715190559/http://prusa.strefa.pl/nertiks/papaausai/taautaskarti/taautaskarti.jpg https://archive.today/20121221081054/prusa.strefa.pl/tentiska.gif

Kategorija:Drevni narodi
Yoichiro Nambu

**Yoichiro Nambu** (: 南部 陽一郎) bio je američki fizičar japanskog porijekla. Radio je kao profesor na Univerzitetu u Chicagu.

Za doprinos u oblasti teorijske fizike, konkretno, otkriće mehanizma spontanog narušavanja simetrije u subatomskoj fizici, dodijeljena mu je Nobelova nagrada za fiziku 2008.

Nambuovo istraživanje fokusiralo se na kvantnu elektrodinamiku, fiziku elementarnih čestica, teoriju kvantnog polja, teoriju raspršenja, kristalnu statistiku i teoriju superprovodljivosti. Nakon više od pedeset godina kao profesor, bio je istaknuti profesor Henry Pratt Judson profesor emeritus na Odsjeku za fiziku Univerziteta u Chicagu i Institutu Enrico Fermi.

## Reference 
## Vanjski linkovi 
* Stručni profil
* Bibliografske informacije 
* https://www.nobelprize.org/prizes/physics/2008/nambu/facts/

Kategorija:Američki fizičari
Kategorija:Dobitnici Nobelove nagrade za fiziku
Kategorija:Biografije, Tokio
Kategorija:Umrli 2015.
Kategorija:Rođeni 1921.
Arte povera

[mini|desno|250px|[Mario Merz, *Igloo di pietra*, 1982.]]

**Arte Povera** (ital.*siromašna umjetnost*) je umjetnički pokret moderne umjetnosti, koji se pojavio krajem 1960-ih i početkom 1970-ih u Italiji. Pojam *Arte Povera* uvodi kritičar Germano Celant 1967. godine za grupu italijanskih umjetnika koji su djelovati tokom tog perioda.
Djela arte povera su prostorne umjetničke instalacije sastavljene od elemenata "siromašnih" i svakodnevnih materijala kao što su: zemlja, drvo, staklo, kamenje, željezo, novine i sličnih materijala. Upotreba svakodnevnih, jeftinih i jedostavnih materijala je i protest protiv komercijlazacije umjetnosti. Umjetnici pokušavaju razbiti dihotomiju između umjetnosti i života, na taj način da koriste trivijalne i uglavnom neupadljive materijale neke zatečene situacije, da bi na ovoj nezapaženoj stvarnosti naznačili promjenu u izgledu do koje dolazi kada kreativan plan izmijeni uslove jedne situacije i odredi ih na novi način.

Michelangelo Pistoletto jedan je od najpoznatijih predstavnika ovog pokreta. Počevši od 1962. godine Pistoletto slika na ogledalima da bi povezao nepomičnost slike sa stalno promjenljivom stvarnosti u kojoj se djelo nalazi. Ovim se stvara fizička interakcija između umjetničkog djela i njegovog posmatrača. Kasnih 1960-ih Pistoletto suprostavlja naizgled nepovezane predmete, kombinujuči klasične i savremene karakteristike. Kod djela *Venere dronjaka* Pistoletto stvara snažan kontrast između antičkog kiparstva i vedro obojenih krpa.

U arte poveru umjetnici se nisu ograničili na zapadnu civilizaciju. 
Primjer za ovu tvrdnju je umjetnik Mario Merz koji radi svoje poznate igloe (*Double Igloo*, ''What's to be done* i  druge), 1968. godine, u kojima pozivajući se na nomade, kojima se divio zbog njihovog dobrog prilagođavanja prirodnoj sredini. Merz gradi igloe koristeći obilje tehnoloških i prirodnih materijala poput: metala, stakla, voska, zemlju i drvo. Ovaj eklekticizam u stvari naglašava bitnu razliku između homogenih tradicionalnih kultura i pluralističke moderne.

## Najpoznatiji umjetnici
*Alighiero Boetti
*Gilberto Zorio
*Giulio Paolini
*Giuseppe Penone
*Jannis Kounellis
*Luciano Fabro
*Mario Merz
*Marisa Merz
*Michelangelo Pistoletto
*Pino Pascali

## Literatura 
* *Mali leksikon umetnosti 20. veka*, Beograd, 1974.

## Reference 
## Vanjski linkovi 
* "Arte Povera" *Glossary of Art, Architecture & Design, 1945.'' 
* Germano Celant, Arte povera, history and stories 
* Walker Art Museum exhibit, 2001-2002 
* Studio International magazine review of Arte Povera exhibit  
* MoMA - "Arte Povera" 
* The Art Story - "Arte Povera" 

Kategorija:Umjetnički pravci
Kategorija:Moderna umjetnost
Kategorija:Umjetnost Zapada
Nogometne utakmice Bosna i Hercegovina – Irska

U dosadašnjoj historiji Bosna i Hercegovina i Irska su odigrali tri međusobne utakmice. Prva utakmica je odigrana u Dublinu 26. maja 2012. na stadionu Aviva. Jedini gol na toj utakmici postigao je Shane Long preciznim udarcem glavom u 78. minuti utakmice. Za Bosnu i Hercegovinu na ovoj utakmici su debitirali Miroslav Stevanović koji je na poluvremenu zamijenio Rahimića i Damir Vrančić koji je zamijenio Medunjanina, također na poluvremenu. U kvalifikacijama za odlazak na Evropsko prvenstvo 2016. Bosna i Hercegovina i Irska su odigrali dvije utakmice baraža. Prva utakmica koja je odigrana u Zenici završena je bez pobjednika rezultatom 1-1. Golom Robbie Bradyja Irska je povela u 82. minuti utakmice. Tri minute kasnije Edin Džeko je postavio konačan rezultat utakmice. U uzvratnoj utakmici baraža u Dublinu Irska je rezultatom 2-0 bila uspješnija te se po treći put u svojoj historiji kvalificirala na Evropsko prvenstvo. Oba gola na utakmici postigao je Jonathan Walters.

## Statistika 
## Utakmice 
|}

## Reference 
## Vanjski linkovi 
* Bosna i Hercegovina–Irska na EU-Football.info
* Bosna i Hercegovina–Irska na National-Football-Teams.com

Irska
Bosna i Hercegovina
Nogometne utakmice Austrija – Jugoslavija

Nogometne reprezentacije Austrije i Jugoslavije odigrale su međusobno 17 utakmica gdje je Jugoslavija ostvarila osam, a Austrija pet pobjeda. Četiri međusobne utakmice završile su neriješenim rezultatom. Neke od najznačajnijih utakmica između Austrije i Jugoslavije odigrale su se u kvalifikacijama za  Evropsko prvenstvo 1992. gdje je Jugoslavija ostvarila obje pobjede u isto toliko odigranih utakmica.

## Statistika 
## Utakmice 
|}

## Reference 
## Vanjski linkovi 
* Austrija  na FIFA.com 
* Jugoslavija na RSSSF.com 

Jugoslavija
Austrija
Gustavia (Sveti Bartolomej)

**Gustavia** je glavni grad francuske prekomorske teritorije Sveti Bartolomej u Karipskom moru. U gradu živi približno 2.300 stanovnika. Gustavia je osnovana 1785, a ime je dobila po švedskom kralju Gustavu III.

## Historija 
Ostrvo je 1648. prvo prisvojila Francuska da bi ga 1784. razmijenila sa Švedskom za pravo na trgovinu u Göteborgu i Šveđani su tada osnovali Švedsku zapadnoindijsku kompaniju. Ostrvo je doživjelo napredak za vrijeme Napoleonovih ratova, ali kasnije su se sredstva smanjila, pa je Švedska 1878. prodala ostrvo opet Francuskoj.

Prvobitni naziv lokacije na kojoj je Gustavia bio je *Le Carénage*, po zaklonu koji je pružala oštećenim brodovima. Prema arhivama, ime *Gustavia* pojavilo se između 28. decembra 1786. i 9. februara 1787. godine. Gustavia ostaje podsjetnik na period švedskog boravka na ostrvu.

Tri tvrđave, izgrađene u drugoj polovini 17. stoljeća, štitile su luku: "Oscar" (ranije "Gustav Adolf"), "Karl" i "Gustav". Anglikanska crkva sagrađena je 1855. godine.

## Lokacije 
Mjesta na kojima se nalaze tvrđave "Karl", koja gleda na Plažu školjki južno od grada, i "Gustav", u podnožju svjetionika prema sjeveru, popularna su među šetačima. U tvrđavi "Oscar", na vrhu poluostrva Gustavia, smještena je žandarmerija. Postoji muzej na kraju Ceste Victora Schoelchera na poluostrvu. U Gustaviji ima više restorana u kojima se poslužuje američka, italijanska, francuska i druge vrste hrane. Također ima i dosta skupih butika, koji su ključni izvor prihoda za ostrvo. U Gustaviji se nalazi i jedan od najluksuznijih hotela na Svetom Bartolomeju, a tu je i švedski konzulat.

## Klima 
Klima je tropska s vrlo malim varijacijama u temperaturi. Mala površina od 24&nbsp;km2 omogućuje ostrvu da iskoristi ugodne nalete pasata. Prosječna temperatura vode i zraka iznosi približno 27&nbsp;°C, a godina je podijeljena u dvije sezone: sušnu, koja se naziva *Lent* (*Careme*), i vlažnu, tokom ljeta. Potonja traje od maja do novembra i vječno sunce povremeno zaklone kraći naleti kišnih oblaka s pljuskovima koji traju 10–15 minuta. Prema Köppenovoj klasifikaciji klime, Gustavia ima tropsku savansku klimu, označenu s "Aw" na klimatskim kartama.

## Poznati ljudi 
* Eugénie Blanchard – bila je najstarija osoba na svijetu u vrijeme smrti; većinu života provela je u Gustaviji.

## Galerija 

Datoteka:Gustavia San Barth 001.jpg|Gustavia
Datoteka:Gustaviaphare2.jpg|Svjetionik u Gustaviji

## Reference 
## Vanjski linkovi 
*Zvanični sajt 
*Comité Territorial du Tourisme 
*Zvanični sajt luke Gustavia 

Kategorija:Sveti Bartolomej
Kategorija:Naselja osnovana 1785.
Kralendijk

mini|desno|200px|Kralendijk
**Kralendijk** je administrativno središte ostrva Bonaire, koje je sastavni dio Karipske Holandije. Naselje je osnovano izgradnjom tvrđave „Oranje“ 1639. godine. Grad se prethodno zvao Plaja, da bi mu holandske vlasti 1840. nametnuli današnji naziv, koji u prijevodu znači „koralni greben“. U Kralendijku živi oko 3.000 stanovnika, a govore se jezici papjamento, holandski i engleski.

Kralendijk ima vruću polusušnu klimu (Köppen BSh) sa ujednačeno vrućim, vlažnim, ali suhim vremenom zbog divergencije između pasata i sjevernoameričkog monsuna, uz snažan efekat sušenja od vjetrova paralelnih s obalom Južne Amerike. Između oktobra i januara postoji kratka kišna sezona zbog jačeg sjeveroistočnog strujanja tokom povlačenja monsuna; međutim, ona je nepredvidljiva i pod jakim utjecajem Južne oscilacije, koja često potpuno nestaje tokom godina El Niña.

## Reference 
## Vanjski linkovi 
Kategorija:Glavni gradovi sjevernoameričkih država
Karipska Nizozemska

mini
**Karipska Nizozemska** () jest naziv koji se odnosi na tri općine Nizozemske, koje se nalaze u Karipskom moru – Bonaire, Sveti Eustahije i Saba. Zahvata površinu od otprilike 328&nbsp;km2, gdje živi približno 18.000 stanovnika. Zvanični jezik je holandski a govore se i engleski, papijamento.

## Osnivanje 
Ove općine su do 10. oktobra 2010. bile u sastavu Nizozemskih Antila, jednog od dijelova Kraljevine Nizozemske. Njihovim raspadom nastali su zasebni dijelovi u okviru Kraljevine Nizozemske – Aruba, Kurasao i Sveti Martin. U isto vrijeme Saba, Sveti Eustahije i Boner uključeni su u sastav Nizozemske.

## Reference 
Kategorija:Nizozemska
Kategorija:Karibi
Kim Gyu-sik

**Kim Gyu-sik** ()  29. januar 1881. – 10. decembar 1950.) je bio korejski političar, diplomata, pjesnik i aktivista pokreta za nezavisnost. Bio je  ministar vanjskih poslova Koreje (1919–21), sekretar za obrazovanje (1922. i 1930.) i potpredsjednik Privremene vlade Republike Koreje (1940–48).

## Vanjski linkovi
*Kim Gyu-sik
*Kim Gyu-sik:Navercast
*Kim Gyu-sik 

Kategorija:Rođeni 1881.
Kategorija:Umrli 1950.
Kategorija:Južnokorejski političari
Kategorija:Južnokorejski pjesnici
Konosman

**Konosman** ili **teretnica** je javna isprava i transportni dokument koji brodar izdaje prilikom prijema stvari na prevoz. Konosman je dokument koji se javlja u pomorskom saobraćaju i prevozu robe morem. On je po svojoj namjeni sličan tovarnom listu koji se izdaje kod transporta robe željeznicom.

Izdavanju konosmana predhodi sklapanje ugovora o prevozu robe morem, sa kojim se prevoznik obavezuje da će prevesti robu morem, a naručitelj prevoza se obavezuje da će platiti vozarinu. Prevoznik je osoba koja sklapa ugovor sa naručiteljem prevoza, dok je naručtelj osoba ili lice kaje od prevoznika naručuje prevoz robe.
Druge osobe iz ugovora su: krcatelj ili špediter, primatelj i korisnik prevoza.

Razlikujemo dva osnovna oblika ovog ugovora i to:
* brodarski ili ugovor o čarteru;
* vozarski ili ugovor o prevozu denčane (komadne) robe.

Brodarski ugovor koristi se u tzv. slobodnoj plovidbi. Ovim ugovorom brodar naručiocu stavlja na raspolaganje cijeli brod uz naplatu vozarine.
Vozarski ugovor koristi se u linijskoj plovidbi, a sastoji se u transportu, odnosno prevozu robe na određenoj liniji.

## Reference 
## Vanjski linkovi 
Kategorija:Transport
Kategorija:Pravo
Florence and the Machine

**Florence and the Machine** (**Florence + the Machine**) je engleska muzička grupa. Njihov stil se može opisati kao mješavina nekoliko žanrova, uključujući indie rock i soul. Sastav čine pjevačica Florence Welch uz suradnju sa drugim muzičarima.

Grupa je debitirala sa albumom *Lungs*, koji je izdat 6. jula 2009. godine, postao je jedan od najprodavanijih albuma u 2009. i 2010. godini. Sa albuma su skinuti singlovi *Kiss With the Fist* i *Dog Days Are Over*. Njihov drugi album *Ceremonials* izdat je u oktobru 2011. godine, debitirao je na broju jedan u Velikoj Britaniji i na broju šest u SAD-u.

## Diskografija
;Studijski albumi
* *Lungs* (2009)
* *Ceremonials* (2011)
* *How Big, How Blue, How Beautiful* (2015)
* *High as Hope* (2018)
* *Dance Fever* (2022)
* *Everybody Scream* (2025)

## Vanjski linkovi 
* Službena stranica  
* AllMusic *Florence + the Machine*  
* Florence and the Machine IMDb

Kategorija:Britanske muzičke grupe
Velšani

mini|Simbol Walesa i Velšana

**Velšani** je naziv koji se u najširem smislu koristi za stanovnike britanske pokrajine Wales, a u užem smislu za pripadnike keltske etničke grupe koja je definirana velškim jezikom.

Pretpostavlja se da Velšana ima 4,5-5 miliona, a od čega u samom Walesu živi njih 2,5 miliona. Ostatak živi u ostalim dijelovima Ujedinjenog kraljevstva, SAD i Novom Zelandu, a postoji i značajna velška zajednica u Argentini.

## Literatura 
* John Davies, *A History of Wales*, published 1990 by Penguin, 
* Norman Davies, *The Isles*, published 1991 by Papermac,  
* Gwyn A Williams, *The Welsh in their History*, published 1982 by Croom Helm, 
* J.F. del Giorgio, *The Oldest Europeans*, published 2005 by A.J. Place, 

## Reference 
## Vanjski linkovi 
* https://news.bbc.co.uk/2/hi/uk_news/wales/3527673.stm

Kategorija:Narodi
Kategorija:Kelti
Kategorija:Ujedinjeno Kraljevstvo
Kategorija:Wales
Shaanxi

mini|desno|200px|Šensi, položaj
**Shaanxi** (Kineski: 陕西, 陝西, Shǎnxī) je provincija u centralnom dijelu Kine. Glavni grad je drevna kineska prijestonica Sjian. Shaanxi zauzima površinu od 205.800 km2, a u provinciji je 2004. živjelo 37,050.000 stanovnika. Nalazi se u sjeverozapadnoj kineskoj regiji. 

Obuhvata dolinu rijeke Wei i okolni plodni Loess plato koji je okružuje a koji se protežu od planina Qinling i regije Shannan na jugu do pustinje Ordos na sjeveru. Zajedno sa područjima susjednih Shanxi i Henana, formirala je kolijevku drevne kineske civilizacije a sa svojim regionom Guanzhong zaklanjala je glavne gradova dinastija Zhou, Qin, Han, Jin, Sui i Tang. Ne obuhvata cijelu teritoriju pustinje Ordos Loop kao ni cijeli tok Žute rijeke, sa Velikim kineskim zidom koji je odvaja od pašnjaka i pustinja Unutrašnje Mongolije.

## Vanjski linkovi 
* https://web.archive.org/web/20181229221118/http://www.shaanxi.gov.cn/
* http://info.hktdc.com/mktprof/china/shaanxi.htm

Kategorija:Provincije Kine
Kategorija:Shaanxi
Guangxi

**Guangxi** (Zhuang: *Gvangjsih*; stara ortografija: *Gvaŋзsiƅ*; ; Izgovor poštanskih karata: **Kwangsi**), puno ime **Autonomna Regija Guangxi Zhuang** (Zhuang: *Gvangjsih Bouxcuengh Swcigih*; stara ortografija: *Gvaŋзsiƅ Bouчcueŋƅ Sɯcigiƅ*; ) je Zhuang autonomna regija Narodne Republike Kine.

"Guang" znači "prostiranje", a sa regijom se povezivao od doba Zapadne dinastije Jin do naših dana. "Guangxi" i susjedni Guangdong doslovno znače "Guang Zapad" i "Guang Istok". Guangdong i Guangxi se zajedno zovu "Dva Guanga" (两广 Liǎng Guǎng).

Skraćenica za provinciju je 桂 (Gui), što dolazi od Guilina, glavnog grada u autonomnoj regiji.

## Reference 
## Vanjski linkovi 
* vlada Guangxi-ja 
* velika karta Guangxi-ja
* Guangxi Zhuang Autonomni region

Kategorija:Autonomne regije Kine
Kategorija:Guangxi
Roger Garaudy

**Roger Garaudy** alias **Raaga** (Marseille, 17. juli 1913 - 13. juni 2012) bio je francuski pisac i filozof, teoretičar marksizma, bivši član Centralnog komiteta Komunističke partije Francuske, poznat po tome što se preobratio na islam.

Stupio je u francusku vojsku 1939. Dospijeva u koncentracioni logor za vrijeme prohitlerovskog režima Philippe Pétaina. Iz logora izlazi 1943, a 1945. bio je izabran u parlament Francuske, kao potpredsjednik parlamenta i senator. Član komunističke partije postao je 1945, član Politbiroa 1956, a iz KP Francuske je isključen 1970. Budući da je istupao kao marksist, njegov prelazak u islam 1982, bio je neočekivan. Od 1962. posvetio se naučnom radu.

Svojom studijom o realizmu "Realizam bez obala" proširio je značenje ovog pojma i na modernu književnost (djela Kafke i dr.)

Garaudy je 1996. objavio kontroverznu knjigu *Osnivački mitovi modernog Izraela* u kojoj se poriče Holokaust. Nešto kasnije je izjavio kako su napadi 11. septembra djelo američke vlade.

## Bibliografija 
* *Karl Marx* (1964)
* *Dieu est mort* (1965)
* *Marxisme du XXeme siècle* (1966)
* *Le grand tournant du socialisme* (1969) 
* *Parole d’homme* (1975)
* *Appel aux vivants* (1979)
* ''L'Islam Habite Notre Avenir* (1981) 
* *Les Orateurs de la Révolution française* (1991)
* *A Contre – Nuit* (1992)
* *Avons-nous besoin de Dieu?* (1993)
* *Promesses de l’Islam', SKD Bavaria, München, 1994, 
* *Les Mythes fondateurs de la politique israélienne*
* *Le terrorisme occidental* (2004)

## Reference 
## Vanjski linkovi
* Bosanski alim: Garaudy Roger
* Intervju, na ruskom
* Roger Garaudy

Kategorija:Rođeni 1913.
Kategorija:Umrli 2012.
Kategorija:Biografije, Marseille
Kategorija:Francuski komunisti
Kategorija:Francuski pisci
Kategorija:Francuski filozofi
Shitenno-ji

mini|desno|250px|Toranj hrama Shitennō-jija

 je budistički hram u gradu Osaka u Japanu. Njegova izgradnja se pripisuje princu Shotokuu, japanskom državniku poznatom po širenju budizma u Japanu krajem 6. vijeka. Hram je dovršen oko 593., iako je izgradnja počela nešto ranije, te se godina 578. navodi kao datum kada je jedan od građevinara vezanih uz projekt osnovao Kongo Gumi, građevinsko preduzeće sa najdužim kontinuiranim postojanjem u historiji. Danas se smatra najstarijim postojećim budističkim hramom koji je još uvijek u upotrebi , iako je kroz vijekove bio dograđivan, a 1963. potpuno obnovljen.

## Reference
## Vanjski linkovi
*Shitennō-ji (japanski)

Kategorija:Osaka
Kategorija:Budistički hramovi
Glacijacija

**Glacijacija** (za koju se ponekad koristi izraz **Glacijalni period**, označavajući poseban period određene ere, kao i proces *Visokoglacijalne aktivnosti*), često nazivana i *ledeno doba*, je geološki fenomen tokom koga se masovni ledeni pokrov formira u Arktiku i Antarktiku te prodire prema ekvatoru. Isto tako se izraz *interglacijal*, **interglacijalija** ili *Interglacijalni period*, poput današnje ere, koristi za označavanje odsutnosti masovne glacijalije na globalnom nivou, npr. *ne-ledeno doba*.  Interglacijacne epohe su, u pravilu, kraće od glacijalnih. Ona je potaknula u prošlosti preseljenja stanovništva sa kontinenta na kontinent.

## Također pogledajte 
*Glacijalni proces

## Reference 
## Vanjski linkovi